Jens Ulltveit-Moe

Jens Dag Ulltveit-Moe (født 1942) er en norsk milliardær og investor. Han er grunnlegger og konsernsjef i industriselskapet Umoe. Ulltveit-Moe hadde en formue på 2,6 milliarder i 2024.

 Bakgrunn og virke 
Ulltveit-Moe er utdannet siviløkonom ved Norges handelshøyskole i Bergen, og tok senere mastergrad i internasjonal politikk ved Columbia University i USA.

Deretter jobbet han som konsulent i McKinsey i New York og London, før han ble administrerende direktør i Asterix Shipping i London. Videre ble han headhuntet til Knut Knutsen O.A.S. i Haugesund i 1980.

I 1984 startet han investeringsselskapet Ulltveit-Moe-gruppen, som siden ble omdøpt til Umoe AS. Bedriften er idag et industriselskap med mange ulike aktiviteter.

Harding Safety (nå Umoe Schat Harding) ble kjøpt i 1986. I 1991 tok han kontroll over Haugesund Mekaniske Verksted som ble utviklet til Umoe Olje og Gass og solgt i 2000.

Fra 1990 til 1992, var han president i Norges Rederiforbund.

Fra 2000 til 2004, var han president i Næringslivets Hovedorganisasjon. I 2003 ble han sterkt kritisert for en avtale med sønnen til tidligere president i Iran, Mehdi Hashemi Rafsanjani, fra 1997.

I 2002 startet han Umoe IKT og Umoe Catering med Peppes Pizza, TGIF Fridays, Burger King, en rekke flyplassrestauranter og lokale kafeer. Sønnico ble kjøpt i 2003.

I 2008 solgte han tankflåten i Knutsen OAS for å satse på fornybar energi. Umoe Bioenergy dyrker nå  mål med sukkerrør i Brasil for produksjon av  tonn bioetanol årlig.

Umoe Solar utvikler et anlegg for  ton polysilisium i Miramichi, Canada.Dagens Næringsliv: – Ulltveit-Moe tar opp kampen med REC I mai 2010 ble prosjektet utsatt på ubestemt tid.CBS: N.B. promises help after demise of solar plant

Ulltveit-Moe har gitt 70 millioner til etablering av et klimahus i Oslo, som skal formidle forskningsbasert kunnskap om global oppvarming, med fokus på barn og ungdom. 8. mai 2022 ble han innvalgt medlem av Miljøpartiet De Grønnes sentralstyre. Han har opprettet Klimastiftelsen Umoe og gitt den 700 millioner kroner.

Han er gift og har en datter med Karen Helene Ulltveit-Moe, professor ved Økonomisk institutt, Universitetet i Oslo. Fra før har han en datter fra ekteskap med Hanne Elisabeth Kierulf. Tidligere var han gift med Tracy Girard.NY Times: Tracy Girard, Doctoral Student, Betrothed to Jens Ulltveit-Moe Ifølge tidsskriftet Kapital hadde Ulltveit-Moe en formue på 2,6 milliarder i 2024.

Til stortingsvalget 2025 ga han 1 million kroner til partiet Venstre.

Ulltveit-Moe (gjennom selskapet Umoe AS) eier sammen med en rekke andre milliardærer aksjer i den liberale tankesmien Civita.

 Referanser 

 Kilder 
 «Jens Ulltveit-Moe», fra Norsk biografisk leksikon

 Eksterne lenker 



Kategori:Norske milliardærer
Kategori:Norske industrigründere
Kategori:Ledere for Næringslivets Hovedorganisasjon
Kategori:Personer tilknyttet Umoe
Kategori:Personer tilknyttet McKinsey
Kategori:Norske siviløkonomer fra NHH
Kategori:Medlemmer av Norges Tekniske Vitenskapsakademi
Kategori:MDG-politikere
Kategori:Personer fra Drammen kommune